cyanic-selkie/wikianc huggingface dataset:
I am
Gagnrýni
Þegar platan kom út fékk hún misjafna dóma. Eggert Thoroddsen, gagnrýnandi fyrir Morgunblaðið, hrósaði Selmu og sagði að hún „syngur mjög vel á plötunni. Rödden er sannfærandi, hvort sem hún er að syngja ballöður eða hröð lög.” Hinsvegar gagnrýndi hann plötuna því honum fanns vanta „tilfinningalega einhverja heildarmynd á hana og hið hraða vinnsluferli [hennar] er merkjanlegt á lokaútkomunni og er henni til vansa.”
Fimmta konungsættin
Fimmta konungsættin er í sögu Egyptalands þriðja konungsættin sem telst til Gamla ríkisins.
Frá þessum tíma eru elstu dæmin um Pýramídaritin (trúartexta sem voru ritaðir á veggi pýramída og annarra grafhýsa). Dýrkun sólguðsins Ra varð miklu mikilvægari en áður og nálgaðist að verða ríkistrú.
Konungar fimmtu konungsættarinnar
Altes Reich
Fyrsta ráðuneyti Hermanns Jónassonar
Fyrsta ráðuneyti Hermanns Jónassonar (stundum kallað Stjórn hinna vinnandi stétta) er heiti á fyrstu ríkisstjórn Hermanns Jónassonar sem var samsteypustjórn Framsóknarflokksins og Alþýðuflokksins mynduð eftir Alþingiskosningar 1934 og tók til starfa 28. júlí. Þetta var í fyrsta skipti sem verkamannaflokkur átti aðild að ríkisstjórn á Íslandi. Meginverkefni stjórnarinnar var að takast á við þau vandamál sem fylgdu kreppunni sem á Íslandi stóð frá 1931 til 1940. Stjórn hinna vinnandi stétta var fyrsta ríkisstjórnin sem gerði með sér opinberan málefnasamning.
Stjórnin sammæltist um víðtækar efnhags- og félagslegar umbætur. Hún kom í fyrsta sinn á heildstæðri löggjöf um almannatryggingar og bætti fátækralögin, sem voru með helstu baráttumálum Alþýðuflokksins, en flokknum tókst ekki að koma fram löggjöf um atvinnuleysisbætur. Um leið var komið skipulagi á sölu landbúnaðarafurða með afurðasölulögum sem meðal annars leiddi til stofnunar staðbundinna mjólkursamlaga með einkarétt á sölu mjólkur á tilteknu landsvæði, og grænmetisverslunar ríkisins með einkarétt á innflutningi grænmetis til landsins, auk þess sem komið var á einkarétti ríkisins á ýmsum öðrum sviðum bæði inn- og útflutnings og eftirliti með öðrum. Stjórnin kom á fót skipulagsnefnd atvinnumála sem átti m.a. að reyna að útrýma atvinnuleysi. Reistar voru skorður við innflutningi með innflutningshöftum og innflutningstollar lagðir á innfluttan iðnvarning um leið og reynt var að koma á innlendri framleiðslu á sem flestum sviðum.
Framsóknarflokkurinn var ríkjandi flokkur í samstarfinu og það að atvinnuleysistryggingamálið skyldi ekki nást í gegn varð Alþýðuflokknum áfall. Þegar árið 1934 hafði Kommúnistaflokkur Íslands hafið tilraunir í þá átt að fá Alþýðuflokkinn með sér í breiðfylkingu alþýðu en Alþýðuflokkurinn vildi ekki ljá máls á því. Héðinn Valdimarsson hélt þá afram viðræðum við Kommúnista og 1937 var hann rekinn úr Alþýðuflokknum fyrir að stunda slíkar viðræður gegn ákvörðun flokksins. 1938 stofnaði hann Sameiningarflokk alþýðu - Sósíalistaflokkinn með Kommúnistum.
Í febrúar 1937 urðu harðvítugar deilur á Alþingi þegar Alþýðuflokkurinn lagði til að stærsta sjávarútvegsfyrirtæki landsins, Kveldúlfur, sem meðal annars var í eigu Ólafs Thors, formanns Sjálfstæðisflokksins, yrði tekið til gjaldþrotaskipta vegna skulda þess við Landsbanka Íslands. Framsóknarflokkurinn hafnaði tillögunni og ekkert varð úr aðgerðum. Kveldúlfur bætti síðan skuldastöðu sína verulega á næstu árum.
Í kosningum þetta sama ár bætti Framsóknarflokkurinn við sig fjórum þingmönnum en Alþýðuflokkurinn missti tvo þannig að stjórnin bætti við meirihluta sinn. Í apríl 1938 tók Skúli Guðmundsson, Framsóknarflokki, við embætti atvinnumálaráðherra af Haraldi Guðmundssyni.
17. apríl 1939 var svo mynduð þjóðstjórn á Alþingi með þátttöku Sjálfstæðisflokksins vegna þess að brýnt þótti að fella gengi krónunnar til hagsbóta fyrir sjávarútveginn og vegna þess að mönnum þóttu blikur á lofti í alþjóðamálum.
Betula cordifolia
Betula cordifolia er tegund af birkiætt ættuð frá austur Kanada og New England United States. Þar til nýlega hefur hún verið talið undirtegund af Betula papyrifera (næfurbjörk), sem hún líkist að mörgu leyti, og var hún skráð sem B. papyrifera var. cordifolia (Regel) Fern.
Lýsing
Betula cordifolia lauffellandi tré sem verður um 25 m hátt og með um 70 sm í þvermál stofns. Börkur á fullorðnum trjám er hvítur eða bronslitaður, og flagnar af í þunnum næfrum. Innan á berkinum er hann koparlitur og uá ungum trjám er börkurinn gljáandi brúnn með fölbrúnum loftaugarákum. Blöðin eru stakstæð, egglaga, 6 til 12 sm löng, og tvítennt. Eins og seinni hluti fræðiheitisins bendir til, þá eru grunnur blaðanna yfirleitt hjartalaga, hinsvegar getur það verið villandi því grunnurinn er stundum rúnnaður eða flatur. Blöðin eru með mikið af kvoðukirtlum og brumin eru egglaga og sljó. Árssprotarnir eru gulbrúnir til dökkbrúnir og flekkóttar af kvoðukirtlum og gráleitum loftaugarásum. Þá vantar hæringuna sem er á Betula papyrifera. Blómin eru reklar, karlreklarnir eru 2–4 sm langir og kvenreklarnir 1–2 dm langir. Fullþroskaðir eru þeir um 3–5 sm langir og fræin eru vængjuð, 2–3 mm löng.
Útbreiðsla
Betula cordifolia finnst í austur Kanada, Quebec, norðvestur Ontario, norður New York-fylki, og Nýja Englandi. Hún finnst helst norðan til eða hærra yfir sjó, gjarnan í rökum jarðvegi.
Lævirkjar
Lævirkjar (fræðiheiti: Alaudidae) eru ætt spörfugla.
Carl Christoffer Georg Andræ
Carl Christoffer Georg Andræ (14. október 1812 – 2. febrúar 1893) var danskur herforingi, stærðfræðingur og stjórnmálamaður sem var forsætisráðherra Danmerkur á árunum 1856-57. Sem stærðfræðingur var hann höfundur kosningakerfis sem við hann er kennt og var um langt árabil notað í Danmörku.
Ævi og störf
C.C.G. Andræ var sonur yfirmanns í danska hernum sem lést þegar pilturinn var á öðru aldursári. Hinn ungi Andræ ákvað að fylgja í fótspor föðursins og fékk skjótan framgang innan hersins. Í náminu komu í ljós miklir stærðfræðihæfileikar og var Andræ m.a. sendur til Parísar til að nema meiri stærðfræði. Hann þokaðist sífellt ofar í virðingaröð hersins, en sinnti jafnframt kennslu í háskóla hersins.
Stjórnmálaafskipti Andræ hófust árið 1848 þegar hann varð konungsskipaður fulltrúi á stjórnlagaþingi sem vann að því að semja stjórnarskrá Danmerkur. Tillögur stjórnvalda gengu út á að skipta þinginu upp í tvær deildir, þar sem efnamönnum væru í raun tryggð völdin í efri deildinni. Frjálslyndari öfl kölluðu eftir þingi í einni deild sem byggðist á lýðræðislegri sjónarmiðum. Andræ freistaði þess að miðla málum og talaði fyrir útfærslu í einni deild þar sem hagsmunir íhaldsmanna væru þó tryggðir. Sú hugmynd skilaði litlum árangri en varð þó til að vekja athygli á Andræ í ýmsum kreðsum.
Hann var endurkjörinn á þing árið 1853, þá fyrir Kaupmannahöfn. Hann lenti þegar í harðri stjórnarandstöðu við Ørsted-stjórnina. Þegar sú stjórn féll 1854 voru þeir Andræ, Scheele og Hall allir taldir vænlegir arftakar, en málamiðlunin varð sú að Peter Georg Bang varð forsætisráðherra, nánast að nafninu til, en félagarnir tóku sæti í stjórninni. Andræ varð fjármálaráðherra og reyndist afar áhrifamikill.
Andræ tók við forsætisráðherraembættinu síðla árs 1856 en lét það af hendi til Hall sjö mánuðum síðar, eftir mikil átök innan stjórnar sem einkum snerust um afstöðuna til Slésvíkurmálsins. Hann sat þó áfram í ríkisstjórninni um hríð sem fjármálaráðherra. Eftir að ráðherradómi lauk sat Andræ lengi á þingi, var löngum talinn til hóps íhaldsmanna en hélt þó alltaf sjálfstæði sínu. Hann lést árið 1893.
Los Angeles FC
Los Angeles Football Club, oftast þekkt sem LAFC, er bandarískt knattspyrnufélag með aðsetur í Los Angeles, þeir spila í Major League Soccer (MLS)
Þekktir leikmenn
▪️ Giorgio Chiellini ▪️Gareth Bale ▪️Carlos Vela
Finnur Magnússon
thumb|Finnur Magnússon Finnur bjó í Klausturstræti 21 í Kaupmannahöfn|thumbnail Finnur Magnússon (einnig þekktur sem Finn Magnusen) (27. ágúst 1781 - 24. desember 1847) var íslenskur fornfræðingur og leyndarskjalavörður í Kaupmannahöfn og einn helsti rúnafræðingur á Norðurlöndum. Faðir Finns var Magnús Ólafsson lögmaður úr Svefneyjum og föðurbróðir Finns var Eggert Ólafsson náttúrufræðingur og skáld. Móðir Finns var Ragnheiður dóttir Finns Jónssonar biskups.
Finnur var einnig rómaður hagyrðingur og ljóðaþýðandi. Hann hafði umsjón með Íslandshluta stúdentabókarinnar Studenterviser i dansk, islandsk, latinsk og græsk Maal, sem gefin var út í Danmörku árið 1819 og valdi stúdentasöngva á íslensku til birtingar. Suma stúdentasöngva þýddi hann úr öðrum tungumálum yfir á íslensku og nokkrir eru frumortir af honum. Í stúdentabókinni má einnig finna Eldgamla Ísafold eftir Bjarna Thorarensen.
Æviágrip
Finnur varð prófessor að nafnbót og forstöðumaður leyndarskjalasafnsins í Kaupmannahöfn. Hann var etatsráð en það er tignarheiti án embættis. Hann var í miklu áliti meðal samtíðarmanna sinna. Finnur var í miklu dálæti hjá konungi og má rekja það til þess að þegar Jörundur hundadagakonungur ríkti á Íslandi neitaði Finnur sem þá var embættismaður á Íslandi að svíkja konung og vinna fyrir Jörund.
Rannsóknir og útgáfur
Finnur rannsakaði það sem hann taldi rúnir í Runamo í Blekinge í Svíþjóð. Honum hugkvæmdist að lesa þær afturábak gegnum spegil og gat þannig lesið vísu. Hann skrifaði 750 blaðsíðna rit um rúnirnar í Runamo. Jarðvísindamenn telja að risturnar í Runamo séu jökulrákir.
Sögulega skáldsagan Ævitími skugganna (da.: Skyggers levetid) eftir danska rithöfundinn Gorm Rasmussen fjallar um Finn Magnússon.
Bókin Runamo Skriften der kom og gik eftir Rud Kjems kom út í Danmörku 2006.
Þegar Jón Sigurðsson kom til Kaupmannahafnar vann hann um tíma sem skrifari hjá Finni.
Gamla mjólkursamlagið í Borgarnesi
Gamla mjólkursamlagið í Borgarnesi var hannað af Guðjóni Samúelssyni, húsameistara ríkisins, fyrir Kaupfélag Borgfirðinga. Eftir að Mjólkursamlag Borgfirðinga flutti í stærra húsnæði á Engjaási var byggingavörudeild kaupfélagsins flutt þangað þar til sú starfsemi var flutt annað.
Eva Perón
María Eva Duarte de Perón (7. maí 1919 – 26. júlí 1952) var argentínsk leikkona, söngkona og forsetafrú sem önnur kona Juan Domingo Perón forseta frá 1946 til dauðadags. Hún var gjarnan kölluð Evita. Hún var mjög ástsæl meðal margra Argentínubúa og átti stóran þátt í stjórnmálasigrum eiginmanns síns. Fræðimönnum ber saman um að hún hafi haft meiri áhrif á ríkisstjórn Argentínu en Juan á seinna kjörtímabili hans frá 1952 og verið í reynd valdamesti stjórnmálamaður Argentínu á þeim tíma. 26. júlí 1952 lést Eva úr krabbameini.
Gamla mjólkursamlagið í Borgarnesi
Nú til er húsið notað sem samkomuhús. Leikdeild ungmennafélagsins Skallagríms hefur notað húsið undir leiksýningu, ungmenni í Borgarnesi nota húsið undir hljómsveitaræfingar og ýmsar samkomur auk þess sem það er miðstöð Borgfirðingahátíðar þegar hún er haldin ár hvert.
Finnur Magnússon
Tenglar
Erlendir
Eva Perón
Æviágrip
Eva Perón fæddist undir nafninu Eva Duarte árið 1919 í smábæ í Argentínu. Hún var yngst fimm systkina sem öll voru fædd utan hjónabands og ólust upp í fátækt. Þegar hún var fjórtán ára flutti Eva til höfuðborgarinnar Búenos Aíres, þar sem hún vonaðist eftir frama sem leikkona í kvikmyndum. Eva þótti ekki hæfileikarík leikkona en henni tókst þó að komast til nokkurra metorða í geiranum með því að stofna til persónusambanda við áhrifamenn í kvikmyndaiðnaðinum.
Árið 1944 kynntist Eva ofurstanum Juan Perón á góðgerðarsamkomu sem ætlað var að safna fé til endurbyggingar eftir mannskæðan jarðskjálfta sem hafði riðið yfir þorpið San Juan viku áður. Perón var á þessum tíma vinnumálaráðherra Argentínu og einn helsti áhrifamaðurinn innan herforingjastjórnar sem hafði tekið völd í landinu árið 1943. Eva gerðist ástkona Peróns og tók sér fljótt lykilhlutverk í að greiða pólitíska framabraut hans. Útvarpsstjóri úthlutaði henni sínum eigin útvarpsþáttum þar sem Eva talaði um störf Peróns og lagði áherslu á ímynd hans sem vinar verkalýðsins, alþýðunnar og hinna fátæku. Þannig átti Eva talsverðan þátt í því að auka vinsældir Perón og styrkja stöðu hans innan ríkisstjórnarinnar.
Í október árið 1945 reyndi Perón að fremja valdarán gegn herforingjaklíkunni en mistókst og var settur í fangelsi á eyjunni Martin García. Eva safnaði hins vegar saman bandamönnum Peróns úr verkalýðshreyfingunni og leiddi fjöldamótmæli sem urðu til þess að Perón var látinn laus. Með útvarpsákalli sínu fékk Eva milljónir manns út á götu til að heimta lausn Peróns úr fangelsi. Dagur mótmælanna, 17. nóvember, varð síðar að þjóðhátíðardegi perónista.
Eftir lausn Peróns var efnt til kosninga þar sem Perón var kjörinn forseti Argentínu. Í aðdraganda kosninganna giftust Eva og Juan Perón í borgaralegri athöfn og síðan í vel auglýstri kirkjulegri athöfn. Perón og Eva höfðu lengi búið saman í óvígðri sambúð og samstarfsmenn Peróns höfðu ávítað hann fyrir það, en fyrir kosningarnar ákváðu þau að ganga í hjónaband til þess að vinna sér stuðning kaþólsku kirkjunnar í Argentínu.
Sem forsetafrú Argentínu var Eva, eða Evíta eins og hún varð kölluð, áberandi áhrifavaldur innan ríkisstjórnarinnar. Hún stofnaði sérstakan góðgerðasjóð sem allir Argentínumenn urðu að greiða í eða hætta annars á að verða fyrir hótunum eða skemmdarverkum. Hún ferðaðist síðan reglulega um fátækrahverfi og gaf íbúum þeirra gjafir úr sjóðnum. Lítið sem ekkert bókhaldseftirlit var haft með þessum sjóði og talið er að forsetahjónin hafi dregið sér umtalsverðar fjárhæðir úr honum. Þrátt fyrir að gegna formlega engu ráðherraembætti hafði Eva í reynd umsjón yfir verkalýðsmálum á forsetatíð eiginmanns síns og lét reka marga embættismenn sem voru henni ekki þóknanlegir, jafnvel gamla bandamenn Peróns. Hún stóð fyrir byggingu heimila fyrir einstæðar mæður, elliheimila og munaðarleysingjahæla og hafði auk þess mikil afskipti af kvenréttindum og beitti áhrifum sínum til þess að kosningaréttur kvenna var viðurkenndur í Argentínu.
thumb|right|Opinber mynd af forsetahjónunum Juan og Evu Perón (1946). Með eignarhaldi sínu í ýmsum dagblöðum og útvarpsstöðvum hvatti Eva til yfirgengilegrar foringjadýrkunar á Perón og á sjálfri sér. Hún skapaði sjálfri sér ímynd nokkurs konar þjóðardýrlings eða guðsmóður hinna fátæku og var vön að útbýtta gjöfum úr góðgerðarsjóði sínum klædd dýrustu spariklæðum sem fáanleg voru. Eva réttlætti þessi fínlegheit með því móti að hún hefði tekið skartgripi sína og fínu fötin frá hinum ríku og að með áframhaldandi starfi sínu ásamt forsetanum myndu fátæklingar landsins brátt eiga kost á sams konar lystisemdum. Fjölmiðlar sem gagnrýndu forsetahjónin voru gjarnan bannaðir eða þeim neitað um pappír.
Þegar Juan Perón fór að undirbúa endurkjör sitt árið 1951 stóð í fyrstu til að Eva myndi formlega bjóða sig fram við hlið hans í embætti varaforseta. Hershöfðingjar Argentínu voru mjög mótfallnir þessum fyrirætlunum og gerðu Perón ljóst að ef Eva yrði kjörin varaforseti myndi herinn steypa hjónunum af stóli. Á þessum tíma var Eva þungt haldin af legkrabbameini og þróttur hennar farinn að hverfa þrátt fyrir ungan aldur hennar. Þann 26. júlí árið 1952 lést Eva úr krabbameininu, aðeins 33 ára gömul.
Greftrun Evu Perón
Árið 1971 ákvað ný ríkisstjórn Argentínu að fá lík Evu sent aftur heim, en á þessum tíma hafði enginn undir höndum upplýsingar um hvar það var niður komið. Stjórnvöld Frakklands og Vatíkansins hjálpuðu Argentínumönnum að hafa upp á líkinu og að endingu var því skilað í vörslu Juans Perón, sem bjó á þessum tíma í útlegð á Spáni.
Juan Perón var kjörinn forseti Argentínu á ný árið 1973 og sneri loks heim úr útlegðinni. Hann lést næsta ár en þriðja eiginkona hans, Isabel Martínez de Perón, tók þá við sem forseti. Isabel lét flytja lík Evítu heim til Argentínu og leggja það til hinstu hvílu í grafhýsi ásamt Juan.
Marabústorkur
Marabústorkur (fræðiheiti: Leptoptilos crumeniferus) er stórvaxinn vaðfugl af storkaætt. Marabústorkurinn er hrææta og heldur til í Afríku suður af Saharaeyðimörkinni, og er algengur hvortveggja í votlendi sem og á þurrum landsvæðum. Hann er oft að finna nálægt mannabyggðum, sérstaklega ef þar er að finna öskuhauga.
Guðmundur Jónsson - Lax lax lax
Guðmundur Jónsson  er 33 snúninga LP hljómplata gefin út af SG - hljómplötum árið 1969. Á henni flytur Guðmundur Jónsson tólf dægurlög ásamt eftirfarandi hljóðfœraleikurum og söngfólki: Magnús Ingimarsson, píanó, orgel og celeste; Pétur Östlund, trommur; Árni Scheving, bassi, óbó og klukkuspil; Birgir Karlsson, gítar; Þorvaldur Steingrímsson, fiðla; Jónas Dagbjartsson, fiðla; Herdís Gröndal, fiðla; Sveinn Ólafsson, lágfiðla; Jóhannes Eggertsson, celló; Rúnar Georgsson, tenór-saxó-fónn og flauta; Jósep Magnússon, flauta; Stefán Stephensen, horn og Örn Ármannsson, gítar. Söngfólk: Ásta Hannesdóttir, Eygló Viktorsdóttir, Ingunn Sigurðardóttir, Magnea Hannesdóttir, Oktavía Stefánsdóttir, Sigriður Guðmundsdóttir, Sigríður Maggý Magnúsdóftir, Aðalsteinn Guðlaugsson, Árni Sveinsson, Ásgeir Hallsson, Einar Ágústsson, Einar Þorsteinsson, Hákon Oddgeirsson og Þorsteinn Helgason. Útsetningar, kór- og hljómsveitarstjórn: Magnús Ingimarsson. Hljóðritun fór fram hjá Ríkisútvarpinu undir stjórn Péturs Steingrímssonar.
1. deild kvenna í knattspyrnu 1976
Árið 1976 var Úrvalsdeild kvenna í knattspyrnu haldin undir nafninu 1. deild.
Lokastaða deildarinnar
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Sagan af bláa hnettinum
Sagan af bláa hnettinum er barnabók eftir íslenska rithöfundinn Andra Snæ Magnason, myndskreytt af Áslaugu Jónsdóttur. Bókin kom út árið 1999 og hlaut Íslensku bókmenntaverðlaunin það ár, fyrst allra barnabóka. Auk þess hlaut hún Janusz Korczak heiðursverðlaunin árið 2000 og Vestnorrænu Barnabókaverðlaunin árið 2001. Vinsælt leikrit, Blái hnötturinn, var gert eftir bókinni og það sýnt í Þjóðleikhúsinu árið 2001 auk þess sem það hefur verið sýnt í fleiri löndum.
Bókin hefur verið þýdd á fjölmörg tungumál, þar á meðal: dönsku, ensku, sænsku, eistnesku, taílensku, grænlensku, frönsku, spænsku, ítölsku, finnsku, færeysku og kóresku.
Weber
Weber getur átt við eftirfarandi:
Kornbreska
Kornbreska, Kernowek eða Kernewek er keltneskt mál sem er einkum talað á Cornwall-skaga á Bretlandi. Kornbreska dó út á 18. öld og var seinasti mælandi talinn hafa verið Dorothy Pentreath, dáin 1777. Á síðustu áratugum hefur verið reynt að endurvekja málið og er það er nú talað af um 3.500 manns. Þar af eru nokkur börn sem alast upp með kornbresku að móðurmáli. Árið 2010 tilkynnti SÞ að kornbreska hafði verið fjarlægt af lista yfir útdauð tungumál.
Bretónska sem töluð er í Frakklandi er runnin frá fornkornbresku. Hún tilheyrir brýþonskri grein keltneskra mála.
Textadæmi
Agan Tas ni, eus y’n nev, bennigys re bo dha hanow. Re dheffo dha wlaskor, Dha vodh re bo gwrys y’n nor kepar hag y’n nev. Ro dhyn ni hedhyw agan bara pub dydh oll, ha gav dhyn agan kammweyth kepar dell evyn nyni dhe’n re na eus ow kammwul er agan pynn ni; ha na wra agan gorra yn temptashyon, mes delyrv ni dhiworth drog. Rag dhiso jy yw an wlaskor, ha’n galloes ha’n gordhyans, bys vykken ha bynari. Yndella re bo!
— Herrabæn
Expo 86
thumb|right|Einteinungur á Expo 86. Heimssýning um samgöngur og samskipti 1986 (enska: 1986 World Exposition on Transportation and Communication) eða Expo 86 var heimssýning sem var haldin í Vancouver í Kanada frá 2. maí til 13. október 1986. Yfirskrift sýningarinnar var „heimur á hreyfingu, heimur í sambandi“ („World in Motion - World in Touch“) og þemað voru samgöngur og samskipti. Sýningin fór saman við hundrað ára afmæli Vancouver. Hún fór fram á norðurbakka False Creek. Þetta var í annað skipti sem heimssýning var haldin í Kanada, en Expo 67 var haldin í Montreal árið 1967.
54 lönd og fjölmörg fyrirtæki voru með útstillingar á sýningunni. Karl Bretaprins og Díana prinsessa opnuðu sýninguna 2. maí, ásamt forsætisráðherra Kanada, Brian Mulroney.
Sjósund
Sjósund eru þær sundaðferðir sem eru syntar í sjó. Að synda í sjó er aldagömul hefð.
Það hefur lengi tíðkast á Íslandi að stunda sjósund eða sjóböð eins og sumir vilja kalla það. Grettir Ásmundarson er sennilega einn frægasti sjósundmaður Íslendinga fyrr og síðar fyrir Drangeyjarsund sitt en einnig má minnast á Kjartan Ólafsson sem lék á sundi við Ólaf konung Tryggvason. í Nauthólsvík allt árið um kring eru aðstæður ákjósanlegar og sjórinn hreinn og fremur lygn. Hitastig sjávar er frá 0 gráðum upp í allt að 12 gráður og myndi mörgum finnast nóg um að fara í 12 gráðu heita sundlaug en þess má geta að hitastigið í flestum laugum landsins er í kringum 28-30 gráður.
Þeir sem stunda sjósund gera það sér til skemmtunar, vegna félagsskaparins og til þess að bæta líkamlegt atgervi og þol. Ýmsar kenningar hafa verið uppi um ágæti sjósunds og efast fáir um að það bæti og efli ónæmis- og æðakerfi líkamans. Fjölmargir sjósundsmenn geta staðfest þetta og hafa kennt sér einskis meins síðan þeir byrjuðu að stunda sjósund. Meginreglan er þó sú að fara ekki of geyst í byrjun og ofreyna ekki líkamann heldur byggja upp þolið hægt og rólega. Í Sundreglum sem Jónas Hallgrímsson íslenskaði árið 1836 segir: „Varast skyldu óvanir að vera nema örlitla stundi niðrí og busla þó vel á meðan, til þess að standa í móti kuldanum. Þegar upp úr kemur, sem optast er undir berum himni, ríður á að keppast vel við að þurka sjer og koma sjer í fötin; hreifa sig síðan vel á eptir góða stund, nema þvíheitara sje í veðri“ (Jónas Hallgrímsson, 1836, bls. 44-45). Miðað við lýsingu Jónasar er vissara að fara varlega í byrjun og nýliðum er bent á að synda mest við ströndina þar sem þeir ná til botns.
Meðal sundleiða er að nefna dæmi um Viðeyjarsund, Þingvallasund, Drangeyjarsund, Hvalfjarðarsund og Vestmannaeyjasund.
Þeir sundmenn sem ruddu brautina fyrir lengri sundin voru Kristinn Magnússon og Fylkir Sævarsson. Þeir urðu t.a.m. fyrstir Íslendinga til þess að synda út í Viðey, skrifa í gestabókina og synda til baka. Seinasta sumar bættust tveir SH-ingar í þann hóp, Hrafnkell Marinósson og Steinn Jóhannsson. Kristinn hefur synt manna lengst en árið 2003 synti hann Vestmannaeyjasund (16 km) við fremur erfiðar aðstæður en um 1,5 metra ölduhæð var á leiðinni. Fylkir var fyrstur til þess að synda yfir Þingvallavatn en þar er hitastigið nokkru lægra en í sjónum og vatnið þyngra þar sem það er ekki salt. Seinna bættist Kristinn svo í þann hóp manna sem hefur synt yfir vatnið.
Það er líklegt að fleiri hafa hug á að stunda sjósund í sumar. Líkt og Jónas Hallgrímsson ritaði: „Þá sjaldan er menn lauga sig hjer á landi, er það helzt í sjó, heitan sumardag. Það er hin handhægasta laug og kostnaðarminnsta“ (Jónas Hallgrímsson, 1836, bls. 42-43).
-Steinn Jóhannsson og Hrafnkell Marinósson
Bæjarins bestu (hljómsveit)
Saga
Allir meðlimir Bæjarins Bestu hafa tekið þátt í Morfís og komst Halldór í úrslit með MH en Kjartan tók þátt fyrir hönd FG meðan Daníel tók þátt fyrir MS.
Expressen
Expressen er annað tveggja svokallaðra síðdegisblaða í Svíþjóð. Hitt er Aftonbladet. Expressen var stofnað árið 1944 og merki blaðsins er geitungur sem stingur. Fyrsta tölublaðið kom út þann 16. nóvember árið 1944. Blaðið er talið vera frjálslynt í skoðunum. Núverandi ritstjóri er Klas Granberg. Árið 2010 var dagleg dreifing þess og sala um 270.000 eintök.
Expo 2017
thumb|right|Astana í Kasakstan. Expo 2017 er heimssýning sem var haldin í Astana í Kasakstan frá 10. júní til 10. september 2017. Yfirskrift sýningarinnar var „orka framtíðarinnar“ og þemað var spurningin um það hvernig hægt verði að tryggja nægjanlegt aðgengi að sjálfbærri orku um leið og dregið er úr losun gróðurhúsalofttegunda.
Kristín Jónsdóttir (sagnfræðingur)
Kristín Jónsdóttir (f. 1. nóvember 1947) er sagnfræðingur og ritstjóri vefjarins Kvennalistinn.is. Hún tók þátt í undirbúningi og stofnun Kvennaframboðs 1982 og Kvennalista 1983. Hún fæddist á Siglufirði og flutti sjö ára til Reykjavíkur. Foreldrar hennar eru Jón Hjaltalín Gunnlaugsson (1917–1988) læknir og Jóna Bjarnadóttir (1921–2019) húsmóðir.
Expo 2017
Yfir 100 lönd tóku þátt. Meðal helstu styrktaraðila voru Samsung, Cisco Systems, Chevron og Shell.
Kristín Jónsdóttir (sagnfræðingur)
Kristín var gift Jóni Grétari Óskarssyni (1947–1985) lífeðlisfræðingi. Þau eignuðust tvö börn, Örnu Björk Jónsdóttur og Örvar Kristínar Jónsson.
Námsferill
Kristín er með meistaragráðu í sagnfræði, lokaritgerðin fjallar um Kvennaframboð og Kvennalista. Hún er með B.Ed. frá Kennaraháskóla Íslands, B.A. gráðu í íslensku, (lokaritgerð um þýddar barnabækur) og B.A. gráðu í sagnfræði, (lokaritgerð um Samtök frjálslyndra og vinstri manna). Kristín stundaði framhaldsnám í Computing in Education við Háskólann í Kent og fékk til þess British Council styrk.
Starfsferill
Kristín starfaði um 20 ár sem skrifstofustjóri á upplýsinga- og þjónustusviði menntamálaráðuneytis. Hún var verkefnastjóri í verkefninu Vitundarvakning gegn kynferðislegu, andlegu og líkamlegu ofbeldi gegn börnum. Kristín var forstöðumaður rekstrarsviðs Háskólans í Reykjavík, námstjóri í tölvunarfræðum, kennari í tæp tíu ár í íslensku og tölvunarfræði við Fjölbrautaskólann í Breiðholti og blaðakona á Tímanum. Hún var sjúkraliði á Borgarspítalanum, vann sem bókhaldari í Borgarbókhaldi Reykjavíkur, starfaði á ferðaskrifstofunni Útsýn og í Landmannsbanken í Kaupmannahöfn.
Ritstörf og ritstjórnir
2017 Jón og Jóna. Ævisaga Jóns Hjaltalíns Gunnlaugssonar læknis og Jónu Halldóru Bjarnadóttur húsmóður. Útg. fjölskylda Jóns og Jónu.
2013 Hugprúði Bolvíkingurinn. Saga Bjarna Bárðarsonar formanns og Kristínar Ingimundardóttur húsmóður. Útg. afkomendur Bjarna og Kristínar.
2010 Kynungabók. Upplýsingar fyrir ungt fólk um jafnrétti kynja. Meðhöfundar Berglind Rós Magnúsdóttir, Guðrún M. Guðmundsdóttir, Jóna Pálsdóttir og Kristín Ástgeirsdóttir. Útg. Menntamálaráðuneyti.
2007 „Hlustaðu á þína innri rödd“, Kvennaframboð í Reykjavík og Kvennalisti 1982‒1987. Útg. Sögufélagið.
1982    Æskuminning. Smásaga í TMM.
Kristín ritstýrir og stofnaði vefinn Kvennalistinn.is árið 2017 sem er sögulegur vefur um Kvennaframboð og Kvennalista. Markmið vefjarins er að greina frá hinum miklu áhrifum sem Kvennalistinn hafði í sveitarstjórnum, á Alþingi og í samfélaginu öllu með því að breyta umræðunni, meðal annars um kynferðislegt ofbeldi gegn konum og börnum og meðferð kerfisins á fórnarlömbum nauðgara. Einnig kom Kvennalistinn með nýjar áherslur í umhverfisverndarmálum, fjölskyldumálum, fæðingarorlofsmálum o.fl. Mikið er af ljósmyndum á vefnum.
Stjórnmál og mannréttindamál
Kristín starfaði með Rauðsokkahreyfingunni 1976–1982. Hún tók þátt í undirbúningi og stofnun Kvennaframboðs 1982 og Kvennalista 1983 og gegndi ýmsum trúnaðarstörfum á vegum framboðanna.
Hún tók þátt í stofnun IceFemIn (Icelandic Feminist Initiative) 2017 sem beitir sér í þágu kvenfrelsis, jafnréttis og jöfnuðar, hérlendis sem erlendis.
Kristín hefur víða sótt ráðstefnur og fundi og flutt erindi í tengslum við kvenfrelsismál, meðal annars í Kanada, Bandaríkjunum, Bretlandi og Lettlandi.
Kristín hefur látið sig varða mannréttindamál. Auk jafnréttismála má nefna innflytjendamál og málefni samkynhneigðra. Hún sat í innflytjendaráði, 2005–2009, sem samdi meðal annars þingsályktunartillöguna Framkvæmdaáætlun í málefnum innflytjenda sem var lögð fyrir Alþingi 2008. Hún sat í nefnd til að kanna réttarstöðu samkynhneigðs fólks á Íslandi skipuð af forsætisráðuneytinu. Nefndin gaf út Skýrslu um réttarstöðu samkynhneigðra sem forsætisráðherra lagði fyrir Alþingi 2004. Hún sat í Verkefnisstjórn um íslenskukennslu fyrir útlendinga 2006–2007 og var varaformaður í stjórn Íslandsdeildar UNIFEM 1999–2003, síðar UN Women.
Tölvu- og upplýsingamál
Kristín hefur verið í ýmsum stefnumótandi nefndum og stjórnum á vegum mennta- og menningarmálaráðuneytis og forsætisráðuneytis um tölvu- og upplýsingamál. Má þar nefna nefnd um aðgerðaáætlun fyrir innleiðingu frjáls og opins hugbúnaðar hjá opinberum aðilum, skipuð af forsætisráðuneyti 2011. Hún sat í Verkefnisstjórn um upplýsingatæknisamfélagið 2007–2011, nefnd um framtíðarskipan tölvu- og upplýsingamála Stjórnarráðsins 2000, skipuð af forsætisráðuneytinu, Verkefnisstjórn um tillögur að stefnu mennta- og menningarmálaráðuneytis í upplýsingamálum. Kristín sat í nokkur ár í Rekstrarstjórn Stjórnarráðsbygginga sem hefur meðal annars umsjón með tölvumálum Stjórnarráðsins.
Hún hefur einnig setið í nefndum og ritstjórnum í skóla-, tölvu- og upplýsingamálum á vegum Norrænu ráðherranefndarinnar og ESB/EFTA. Má þar nefna BN8 Baltnesk norræn tengslanefnd um mennta- og vísindamál og Arion sem er hluti af Socratesáætlun ESB. Hún sat í ritstjórn Welcome to Odin Nordic School Computer net, Nytt om data i skolan 1993–1995, The Educational System in Iceland 1995 og í ritstjórn Eurydice 1992–1996, evrópskum gagnagrunni með samanburðarhæfum upplýsingum um skólamál ESB- og EFTA-landa. Hún var einnig í Dataprogramgruppen, samstarfi um tölvur í skólastarfi á Norðurlöndum.
Félagsstörf
Kristín hefur setið í stjórnum ýmissa félagasamtaka, má þar nefna Delta Kappa Gamma, Rótarýklúbbinn Reykjavík ‒ Austurbær, Menningar- og minningarsjóð kvenna, varaformaður, Hið íslenska kennarafélag og stjórn Mímis.
Ebenezer Henderson
thumbnail|Ebenezer Henderson Ebenezer Henderson fæddist 17. nóvember 1784 í litlum bæ í Dunfermline-héraði í Skotlandi og lést 17. maí 1858 skammt þar frá. 19 ára gamall hóf hann guðfræðinám hjá Robert Haldane og tveimur árum síðar, orðin kalvínistaprestur, árið 1805 var hann valinn ásamt sr. John Paterson í trúboðsferð til Indlands. Vandræði komu hinsvegar upp og ferðin var aldrei farin. Fyrst gátu þeir ekki farið frá Englandi þar sem breska Austur-Indíafélagið leyfði ekki trúboðum að sigla frá Englandi til Indlands. Þá var ákveðið var að fara með dönsku skipi til einnar nýlendna Dana á Indlandi. Ekki gekk það þó eftir og svo fór að þeir höfðu beðið heilt ár eftir skipinu þegar Henderson ákvað að setjast að í Danmörku og gerðist prestur í Helsingjaeyri, sem var staða sem hann hélt fram til ársins 1817. Á meðan hann gengdi þeirri stöðu ferðaðist hann einnig mikið við að dreifa Biblíum fyrir Breska og erlenda biblíufélagið. Meðal svæðanna sem hann fór til í þeim erindagjörðum voru Lappland, Norður-Þýskaland og Ísland. Bók sem hann skrifaði um dvöl sína á Íslandi 1814-1815 er talin með merkari ferðabókum þar sem öllu er lýst mjög nákvæmlega, einkum jarðfræðitengdum fyrirbærum og hún er skrifuð í Reykjavík að stóru leyti. Hann stóð fyrir stofnun Hins íslenska biblíufélags 10. júlí 1815 og er það elsta starfandi félag í landinu. Eftir að hann hætti störfum í Danmörku og á vegum Breska og erlenda Biblíufélagsins sneri hann aftur til Skotlands, en hélt þó áfram að ferðast mikið og fór meðal annars til Tyrklands og Rússlands, oftast í tengslum við útbreiðslu Biblíunnar. Henderson var þar að auki mikill málamaður og talaði eins óskyld tungumál sem koptísku og dönsku. Hann var líka mikill fylgismaður vísindanna, auk þess að hafa verið kirkjunnar þjónn, og var til dæmis mikill áhugamaður um jarðvísindi.
Jóhannes Kr. Jóhannesson
'''Jóhannes Kr. Jóhannesson''' (14. júní 1885 - 22. nóvember 1953) var trésmiður og skáld í Reykjavík. Hann bauð sig fram til embættis Forseta Íslands. Jóhannes hugðist bjóða sig fram til forsetaembættis á Íslandi 1944 og 1952. Hann var stofnandi Friðarfrelsisflokksins sem hélt fundi 1943 og 1944 um sjálfstæðismálið og forsetaframboð Jóhannesar. Jóhannes stóð að útgáfu tímaritsins Friðarboðinn og Vinarkveðjur en það tímarit birti aðallega ýmis konar hól um Jóhannes sem og undirrituð bréf og vottorð sem áttu að sýna göfgi Jóhannesar og hæfileika. Einnig birti tímaritið kveðskap Jóhannesar. Í tímaritinu birtir Jóhannes  undirrituð bréf frá ýmsum stórmennum m.a. þremum Bandaríkjaforsetum sem allir vitna um hæfileika Jóhannesar og hlaða á hann hóli og gjöfum. Taldi hann sig vera kjörson Roosevelt forseta og hafa verið gerður að heiðursforseta Bandaríkjanna og vera réttborinn forseti Íslands. Jóhannes hlaut dóm fyrir skjalafals árið 1919. Árið 1952 fór fram rannsókn á vegum Dómsmálaráðuneytisins á Friðarboðanum en áður höfðu nokkur eintök verið gerð upptæk. Einnig fór fram rannsókn á meðmælendalista Jóhannesar vegna forsetakosninga 1952 en meðal meðmælenda hans voru ýmis stórmenni svo sem Jesús Kristur. Fékk Jóhannes ekki að bjóða sig fram.
Jóhannes var virkur í starfi Trésmíðafélags Reykjavíkur og kom að smíði margra húsa í Reykjavík. Hann var fyrsti eigandi hússins á Laugaveg 64 og einnig fyrsti eigandi hússins að Laugavegi 17 sem reist var 1908. Líklegt er talið að hann hafi reist húsið á Urðarstíg 12 sem byggt var 1921.
Manuel Medrano
thumb|Manuel Medrano Manuel Alejandro Medrano López (fæddur 29. október 1987 í Cartagena de Indias í Kólumbíu), betur þekktur sem Manuel Medrano, er kólumbískt söngvaskáld sem er einnig þekktur fyrir popp og ballöður.
Hringtorg
Hringtorg er viss tegund af gatnamótum sem felst í því að umferð andstæðra gatna er beint í kringum hringlaga torg (umferðareyju). Hringtorg eru margvísleg og eru til með einni akrein, tveimur eða jafnvel fleirum. Umferðarreglur á Íslandi kveða á um að umferð í hringtorgi eigi réttinn en sé hringtorgið tvíbreitt þá á innri akreinin réttinn. Hringtorg í sinni núverandi mynd voru stöðluð á Bretlandi eftir reynslu á notkun þeirra í Bandaríkjunum en eru núna algeng víða um heim.
Saga
Fyrsta hringtorgið í heimi var byggt í Letchworth Garden City árið 1903 í Bretlandi. Upprunalega átti hringtorgið einnig að vera umferðareyja fyrir gangandi vegfarendur. Í byrjun 20. aldarinnar voru ýmis hringlaga gatnamót byggð í Bandaríkjunum, sérstaklega í Norð-Austur fylkjunum. Mörg dæmi eru um hringlaga gatnamót eldri en nútíma hringtorg í Bandaríkjunum, til dæmis má nefna þær sem finnast í bænum Atherton í Kaliforníu. Notkun nútíma hringtorga fór að breiðast út á 7. áratugnum þegar settar voru reglur um gerð þeirra til að auka öryggi og til að gera umferð skilvirkari. Öll ný hringtorg í Bretlandi fylgdu þessum reglum frá Nóvember 1966. Helsti munurinn á hringtorgunum og hinum gömlu hringlaga gatnamótum var sá að í hringtorgum hafa bílar sem þegar eru í hringtorginu og þeir sem ætla út úr hringtorginu forgang á komandi umferð. Á gömlu hringlaga gatnamótunum höfðu oft verið sett umferðarljós en það þótti valda ruglingi og miklum biðum og því var hætt að nota þau. Hringtorg voru ekki eins vinsæl í Bandaríkjunum og fóru ekki að sjást að neinu ráði fyrr en á tíunda áratugnum. Árið 2011 voru um það bil 3000 hringtorg í Bandaríkunum og þeim fjölgar stöðugt. Fyrsta nútíma hringtorg Bandaríkjanna var byggt árið 1990 í Summerlin í Nevada fylki. Hringtorginu var ekki tekið vel af íbúum á svæðinu. Hringtorg eru mun algengari í Evrópu. Til dæmis hafði Frakkland yfir 30,000 hringtorg árið 2010.
Akstur
Á vel hönnuðu hringtorgi (e. roundabout) er auðvelt að aka. Meginreglan er sú að sá sem ætlar að beygja út úr torginu á fyrstu gatnamótum, skal undantekningarlaust vera á hægri akrein, það er að segja á ytri akreininni í hringtorginu. Þá er mælt með því að sá sem ætlar að aka framhjá fyrstu gatnamótunum og fara út á öðrum gatnamótum sé alla jafnan einnig á ytri akreininni, þótt ekkert banni honum að fara í innri hring. Ætli ökumenn hins vegar að beygja út úr hringtorgi á þriðju eða fjórðu gatnamótum, skulu þeir fara í innri hring. Ekkert bannar þeim þó að aka í ytri hring, en í mikilli umferð má búast við að þeir valdi truflun og óþægindum fyrir aðra ökumenn haldi þeir sig í ytri akrein fram hjá svo mörgum gatnamótum. Aldrei má skipta um akrein í hringtorgi og á Íslandi er reglan sú að umferð á hringtorgi hefur ávallt forgang fyrir þeim sem eru að aka inn í það.
Hringtorg á Íslandi lúta ekki sömu akstursreglum og í öðrum löndum. Réttur á innri hring umfram ytri er aðeins til á Íslandi. Útlendingar á ferð hérlendis, sem aka um tveggja akreina hringtorg, þekkja yfirleitt ekki „íslensku regluna“.
Öryggi
Aðalkostir hringtorga í samanburði við aðrar gerðir gatnamóta er að umferðarhraði á hringtorgum er jafnari og minni en á ljósastýrðum vegamótum þar sem að öll ökutæki sem koma að hringtorgi þurfa að hægja á sér til að veita þeim ökutækjum sem eru inni í torginu forgang. Einnig er búið að skipta vinstri- og U-beygjum út fyrir hægribeygjur og því er ákvarðanataka ökumanna auðveldari í hringtorgum. Í hringtorgum eru einnig færri staðir en í öðrum gerðum gatnamóta þar sem umferðarstraumar ökutækja, hjólreiðamanna og gangandi vegfaranda skerast, koma saman eða greinast. Þessir staðir eru kallaðir bágapunktar.
Töluverður munur er á óhöppum sem gerast á ljósastýrðum vegamótum og í hringtorgum. Á ljósastýrðum gatnamótum er algengast að óhöpp gerist í tengslum við vinstribeygjur eða þegar tvö ökutæki skella hornrétt saman. Aftur á móti eru fyrrnefndu tegundir óhappa ekki til staðar í hringtorgum. Á hringtorgum eru flest óhöpp hliðarárekstrar sem verða á milli ökutækja sem stefna nokkurn veginn í sömu átt og eru nánast á sama hraða. Þessi óhöpp eru að jafnaði ekki eins alvarleg og óhöpp á öðrum gerðum gatnamóta, í flestum tilfella er um eignatjón að ræða.
Árið 2003 var birt rannsókn á umferðaröryggi hringtorga á Íslandi. Í henni kemur fram að flest umferðaróhöpp sem gerast í hringtorgum voru af sama toga og tíðkast erlendis. Þar tíðkast að flest óhöpp gerist þegar ökutæki aka inn í hringtorg á önnur ökutæki í hringtorginu eða þegar ekið er á kyrrstætt ökutæki. Í rannsókninni kemur einnig fram að skoðuð voru óhöpp á 11 hringtorgum í Reykjavík, alls 491 umferðaróhöpp. Af þeim var 471 umferðaróhapp með eignartjóni, 13 óhöpp með minniháttar meiðslum, 6 óhöpp með meiriháttar meiðslum og eitt dauðaslys. Þessar niðurstöður eru í samræmi við erlendar rannsóknir þ.e.a.s. að þau óhöpp sem verða á hringtorgum eru oftast ekki alvarleg.
Lög og reglur um hringtorg á Íslandi
Í núverandi umferðarlögum er aðeins minnst á hringtorg á einum stað, eða í l. nr. 50/1987 28. gr. 8. mgr. en þar segir:"'Eigi má stöðva ökutæki eða leggja því: [...] á hringtorgi, [...]'"Að öðru leiti gilda þær lagagreinar Umferðarlaganna er varða akbrautir, akreinar, umferðareyjar, umferðarmerki, umferðamerkingar, vegamót og vegi um það hvað má og hvað má ekki í og við hringtorg.
Hringtorg eru vegamót.
"l. nr. 50/1987 2. gr. '[...] Vegamót: Þar sem vegir mætast eða skerast eða vegur greinist. [...]'"
Gangandi vegfarendur hafa rétt til þess að fara yfir akbrautir sem tengjast við hringtorg ef gangbraut er ekki nálægt á þeirri akbraut.
l. nr. 50/1987 12. gr. 1. mgr.: 'Gangandi vegfarandi, sem ætlar yfir akbraut, skal hafa sérstaka aðgát gagnvart ökutækjum, sem nálgast. Hann skal fara yfir akbrautina án óþarfrar tafar.'"l. nr. 50/1987 12. gr. 2. mgr.: 'Þegar farið er yfir akbraut skal nota gangbraut, ef hún er nálæg. Sama á við um göng og brú fyrir gangandi vegfarendur. Að öðrum kosti skal ganga þvert yfir akbraut og að jafnaði sem næst vegamótum.'"l. nr. 50/1987 26. gr. 1. mgr.: 'Ökumaður, sem mætir eða ekur fram hjá gangandi vegfaranda, skal gefa honum tíma til að víkja til hliðar og veita honum nægilegt rými á veginum.'"l. nr. 50/1987 26. gr. 4. mgr.: 'Við beygju á vegamótum má ökumaður ekki valda gangandi vegfaranda, sem fer yfir akbraut þá, sem beygt er inn á, hættu eða óþægindum. [...]'
Ökumönnum ber skylda til að aka nægilega hægt miðað við aðstæður við og á hringtorgum.
"l. nr. 50/1987 36. gr. 2. mgr.: 'Sérstök skylda hvílir á ökumanni að aka nægilega hægt miðað við aðstæður: [...] c. við vegamót og í beygjum,'"
Stefnuljós ber að nota þegar þegar ekið er inn í og út úr hringtorgum og þegar farið er yfir akrein sem liggur út úr hringtorgi.
l. nr. 50/1987 31. gr. 2. mgr.: 'Ökumaður, sem ætlar að aka frá brún vegar, beygja, snúa eða skipta um akrein, skal gefa merki öðrum til leiðbeiningar. Sama á við um akstur til hliðar á vegi, nema um óverulega breytingu á akstursstefnu sé að ræða. Merkið skal gefa með stefnuljósi, þegar ökutækið skal búið slíku ljósi, en annars með því að rétta út hönd.'"l. nr. 50/1987 31. gr. 4. mgr.: 'Merki skv. 2. [...] mgr. skal gefa tímanlega og á greinilegan og ótvíræðan hátt, áður en stefnu ökutækis er breytt, snögglega dregið úr hraða þess eða það er stöðvað. Merkjagjöf skal hætt, þegar hún á ekki lengur við.'"l. nr. 50/1987 31. gr. 5. mgr.: 'Merkjagjöf leysir ökumann ekki undan varúðarskyldu.'
Hægri-réttur gildir um bíla sem koma samtímis að hringtorgi, en á sitthvorri akreininni.
Allar akreinar inn í hringtorg á Íslandi eru merktar annarsvegar með biðskyldumerki og hinsvegar með biðskyldumerkingu þvert á akbraut við inngang hringtorgsins.( bls. R-10 og bls R-13)"l. nr. 50/1987 5. gr. 1. mgr.: 'Vegfarandi skal fara eftir leiðbeiningum um umferð, sem gefnar eru með umferðarmerkjum, umferðarljósum eða hljóðmerkjum eða öðrum merkjum á eða við veg, sbr. 84. gr. Leiðbeiningar þessar gilda framar almennum umferðarreglum.'""l. nr. 50/1987 25. gr. 1. mgr.: 'Ökumaður skal hafa sérstaka aðgát við vegamót.'""l. nr. 50/1987 25. gr. 2. mgr.: 'Ökumaður, sem ætlar að aka inn á eða yfir veg, skal veita umferð ökutækja á þeim vegi úr báðum áttum forgang, ef það er gefið til kynna með umferðarmerki um biðskyldu eða stöðvunarskyldu.'""l. nr. 50/1987 25. gr. 4. mgr.: 'Þegar ökumenn stefna svo, að leiðir þeirra skerast á vegamótum, opnum svæðum eða svipuðum stöðum, skal sá þeirra, sem hefur hinn sér á hægri hönd, veita honum forgang.'""l. nr. 50/1987 25. gr. 5. mgr.: 'Ökumaður, sem á að veita öðrum forgang, skal gefa greinilega til kynna, að hann muni veita forgang með því að draga úr hraða í tæka tíð eða nema staðar. Hann má því aðeins aka áfram, að það sé unnt án hættu eða óþæginda fyrir önnur ökutæki miðað við, hvar þau eru á vegi, hver fjarlægð þeirra er og hraði.'""l. nr. 50/1987 84. gr. 1. mgr.: '[Ráðherra] setur reglur [sjá Rg. 289/1995] um gerð og notkun umferðarmerkja, umferðarljósa og hljóðmerkja og annarra merkja á eða við veg til stjórnunar á eða leiðbeiningar fyrir umferð, svo og hvað þau tákna.'""l. nr. 50/1987 84. gr. 2. mgr.: 'Víkja má frá almennum umferðarreglum með merkjum skv. 1. mgr.'""Rg. nr. 289/1995 3. gr. 12. mgr.: 'A06.11 Biðskylda.'""Rg. nr. 289/1995 3. gr. 13. mgr.: 'Merki þetta ber að nota við vegamót þar sem ökumönnum ber að veita umferð á vegi sem ekið er inn á eða yfir forgang.'""Rg. nr. 289/1995 3. gr. 14. mgr.: 'Ef ástæða þykir til að vara sérstaklega við að framundan sé bið-eða stöðvunarskylda, má setja merkið upp áður en komið er að vegamótum. Þá er notað undirmerki til að tilgreina fjarlægð, J01.11 fyrir biðskyldu en J42.11 fyrir stöðvunarskyldu.'""Rg. nr. 289/1995 28. gr. 1. mgr.: 'Biðskyldumerking (M12) er röð þríhyrninga þvert á akbraut. Hún sýnir frá hvaða stað á akbrautinni ökumaður hefur biðskyldu við vegamót. Breidd biðskyldumerkingar skal vera 300-600 mm.'""bls. R-10 og R-13, Reglur um merkingu hringtorga: 'Við akbraut að hringtorgi í hægra horni 2 - 6 m frá hringtorgi skulu vera merkin A06.11 og C12.11'"
Ekið skal til hægri inn í hringtorg.
"l. nr. 50/1987 14. gr. 4. mgr.: 'Aka skal hægra megin við umferðareyju o.þ.h., sem komið er fyrir á akbraut. Þó má aka vinstra megin, ef það er gefið til kynna með merki eða ekið er á akbraut með einstefnuakstri.'"
Framúrakstur er bannaður á hringtorgum.
l. nr. 50/1987 22. gr. 1. mgr.: 'Eigi má aka fram úr öðru ökutæki rétt áður en komið er að vegamótum eða á þeim. [Textinn sem kemur hér á eftir útskýrir m.a. að bíll á hægra akrein megi fara fram úr og út úr hringtorginu/vegamótunum þegar bíl á vinstri akrein er stefnt áfram til vinstri.] Heimilt er þó að aka fram úr öðru ökutæki ef skilyrði til framúraksturs eru að öðru leyti fyrir hendi og"a. ökutækin eru á akbraut með tveimur eða fleiri akreinum í akstursstefnu þeirra,"b. aka skal hægra megin fram úr vegna ökutækis sem beygt er til vinstri,"c. umferð á vegamótum er stjórnað af lögreglu eða með umferðarljósum, eða"d. umferð hefur forgang gagnvart umferð af hliðarvegi, sbr. 2. mgr. 25. gr.]'
Á hringtorgum með tvær eða fleiri akreinar skal nota vinstri akrein ef beygja skal til vinstri.
l. nr. 50/1987 15. gr. 1. mgr.: 'Ökumaður, sem nálgast vegamót á akbraut með tvær eða fleiri akreinar í akstursstefnu sína, skal í tæka tíð færa ökutæki sitt á þá akrein, sem lengst er til hægri, ef hann ætlar að beygja til hægri, en á þá akrein, sem lengst er til vinstri, ef hann ætlar að beygja til vinstri. Sá, sem ætlar beint áfram, getur notað þá akrein, sem er hentugust með tilliti til annarrar umferðar og fyrirhugaðrar akstursleiðar.'"l. nr. 50/1987 15. gr. 2. mgr.: 'Ökumaður, sem ætlar að beygja á vegamótum, skal ganga úr skugga um að það sé unnt án hættu eða óþarfa óþæginda fyrir aðra, sem fara í sömu átt. Hann skal sérstaklega gefa gaum umferð, sem á eftir kemur.'"l. nr. 50/1987 15. gr. 3. mgr.: 'Við hægri beygju ber að aka sem næst hægri brún akbrautar og skal beygjan tekin eins kröpp og unnt er. Við vinstri beygju skal aka sem næst miðju akbrautar og á akbraut með einstefnuakstri eins nálægt vinstri brún og unnt er. Beygjuna skal taka þannig, að þegar ökutækið kemur út af vegamótunum, sé það hægra megin á akbrautinni, sem beygt er inn á.'"l. nr. 50/1987 15. gr. 1. mgr.: 'Nú er akbraut, sem beygt er inn á, með tvær eða fleiri akreinar fyrir umferð í sömu akstursstefnu, og skal þá beygjan, þrátt fyrir ákvæði 3. mgr., tekin svo sem hentugast er með tilliti til annarrar umferðar og fyrirhugaðrar akstursleiðar.'
Bannað er að skipta um akrein á sumum hringtorgum.
Athugið að þótt almenna reglan sé sú að innri hringur hafi forgang í hringtorgi þá er það eingöngu vegna vegmerkinga, því samkvæmt vef Vegagerðarinnar þá eiga hringtorg með mörgum akreinum í dreifbýli að hafa aðrar merkingar heldur en hringtorg með mörgum akreinum í þéttbýli (sjá teikningar í bls. R-11 og R-13), hvort sem þannig hringtorg fyrirfinnst á Íslandi eða ekki.
'Hringtorg í þéttbýli á Íslandi með tveimur eða fleiri akreinum hafa merkingar þar sem hálfbrotin eða brotin lína liggur frá innri hringnum og út á akbrautir frá hringtorginu. ( teikning bls. R-13)' 'Hringtorg í dreifbýli á Íslandi með tveimur eða fleiri akreinum hafa merkingar þar sem innri hringurinn er óslitin hálfbrotin eða brotin lína. ( teikning bls. R-11)'"l. nr. 50/1987 5. gr. 1. mgr.: Vegfarandi skal fara eftir leiðbeiningum um umferð, sem gefnar eru með umferðarmerkjum, umferðarljósum eða hljóðmerkjum eða öðrum merkjum á eða við veg, sbr. 84. gr. Leiðbeiningar þessar gilda framar almennum umferðarreglum.""l. nr. 50/1987 84. gr. 1. mgr.: '[Ráðherra] setur reglur [sjá Rg. 289/1995] um gerð og notkun umferðarmerkja, umferðarljósa og hljóðmerkja og annarra merkja á eða við veg til stjórnunar á eða leiðbeiningar fyrir umferð, svo og hvað þau tákna.'""l. nr. 50/1987 84. gr. 2. mgr.: 'Víkja má frá almennum umferðarreglum með merkjum skv. 1. mgr.'""Rg. nr. 289/1995 23. gr. 3. mgr.: 'b. Hálfbrotin lína (L21) (línan þrisvar sinnum lengri en bilið) sem gefur til kynna að varhugavert sé að aka yfir hana og óheimilt nema með sérstakri varúð.'""Rg. nr. 289/1995 24. gr. 3. mgr.: 'b) Brotin lína (L32) (línan einn þriðji af bilinu) sem gefur til kynna að aka megi yfir hana, enda sé gætt fyllstu varúðar.'"
23. apríl
23. apríl er 113. dagur ársins (114. á hlaupári) samkvæmt gregoríska tímatalinu. 252 dagar eru eftir af árinu.
Jóhanna af Örk
thumb|right|Málverk af Jóhönnu af Örk málað milli [[1450 og 1500. Engar samtímamyndir af henni hafa varðveist.]]